PMIndiaData/PMIndiaSum huggingface dataset:
4వ అంత‌ర్జాతీయ యోగ దినం నాడు ప్ర‌ధాన మంత్రి ప్ర‌సంగం

ప్ర‌పంచం లో అత్యంత శ‌క్తిమంత‌మైన ‘ఏకతా శ‌క్తుల’లో ఒక‌టి గా యోగ మారిందని ప్ర‌ధాన మంత్రి శ్రీ నరేంద్ర మోదీ నేడు పేర్కొన్నారు. నాలుగో అంత‌ర్జాతీయ యోగ దినాన్ని పురస్కరించుకొని ఉత్త‌రాఖండ్ లోని దెహ్ రాదూన్ లో గ‌ల ఫారెస్ట్ రిస‌ర్చ్‌ ఇన్‌స్టిట్యూట్ ఆవ‌ర‌ణ‌ లో ఒక భారీ స‌భ‌ ను ఉద్దేశించి ఆయ‌న ప్ర‌సంగించారు. ప్ర‌ధాన మంత్రి ఫారెస్ట్ రిస‌ర్చ్‌ ఇన్‌స్టిట్యూట్ ఆవ‌ర‌ణ‌ లో యోగా ఔత్సాహికులు మరియు స్వ‌చ్ఛంద సేవ‌కులు దాదాపు 50,000 మందితో పాటు యోగాస‌నాలలో, ప్రాణాయామంలో, ఇంకా ధ్యానంలో పాలుపంచుకొన్నారు. “ప్ర‌పంచం అంత‌టా ఈ రోజు ప్ర‌తి ఒక్క‌రికి ఒక గ‌ర్వ‌కార‌ణ‌మైన ఘ‌డియ‌; ప్ర‌జ‌లు యోగా చేస్తూ సూర్యుని యొక్క వెలుగులను మ‌రియు వెచ్చ‌ద‌నాన్ని స్వాగ‌తిస్తున్నారు. దెహ్ రాదూన్ మొద‌లుకొని డ‌బ్లిన్ వ‌ర‌కు; శంఘయి నుండి శికాగో వ‌ర‌కు; అలాగే, జ‌కార్తా నుండి జోహానిస్ బ‌ర్గ్‌ వ‌ర‌కు ప్ర‌తి చోటుకు ప్ర‌స్తుతం యోగా విస్తరించింది” అని ప్ర‌ధాన మంత్రి అన్నారు. ప్ర‌పంచ‌వ్యాప్తంగా ఉన్న‌టువంటి యోగా ఔత్సాహికుల‌కు ప్ర‌ధాన మంత్రి ఒక స్ప‌ష్ట‌మైన సందేశాన్ని ఇస్తూ, యావ‌త్తు ప్ర‌పంచం యోగా ను అక్కున చేర్చుకొంద‌ని, మ‌రి దీని తాలూకు స‌న్నివేశాల‌ను ప్ర‌తి ఏటా అంత‌ర్జాతీయ యోగా దినాన్ని జ‌రుపుకొంటున్న తీరులో గ‌మ‌నించ‌వ‌చ్చ‌ునని ఆయ‌న చెప్పారు. యోగ దినం మంచి ఆరోగ్యం కోసం, క్షేమం కోసం సాగుతున్న అన్వేష‌ణ‌ లో అతి పెద్ద సామూహికోద్య‌మాల‌లో ఒక‌టి గా రూపుదిద్దుకొంద‌ని కూడా ఆయ‌న అన్నారు. మ‌న‌ల్ని మిగతా ప్ర‌పంచం గౌర‌వించాల‌ని కోరుకొనే ప‌క్షంలో మ‌న స్వీయ ఉత్తరదాయిత్వాన్ని, వార‌స‌త్వాన్ని ఆద‌రించ‌డానికి మ‌నం వెనుకాడ‌కూడ‌ద‌ని ప్ర‌ధాన మంత్రి చెప్పారు. యోగ ప్రాచీన‌మైనది అయిన‌ప్ప‌టికీ, ఎంతో ఆధునికంగా ఉన్నందున ఎంతో సుంద‌ర‌మైంద‌ని; ఇది నిల‌క‌డ‌గా ఉంటూనే ఎప్పటికప్పుడు మార్పులకు లోనవుతోందని; దీనిలో మ‌న ఉత్తమమైనటువంటి గ‌తం మ‌రియు వ‌ర్త‌మానం ఇమిడివున్నాయని; ఇది మ‌న భ‌విష్య‌త్తు కు ఒక ఆశాకిర‌ణాన్ని ప్ర‌స‌రింప జేస్తున్నద‌ని ఆయ‌న వివరించారు. యోగ యొక్క అంతర్గత శక్తులను గురించి ప్ర‌ధాన మంత్రి వివ‌రిస్తూ, ప్ర‌జ‌లు వ్య‌క్తులు గాను, సంఘం గాను ఎదుర్కొంటున్న‌టువంటి అనేక స‌మ‌స్య‌ల‌కు యోగ వద్ద ఒక ప‌రిష్కారం ఉందన్నారు. యోగ ఉద్రిక్త‌త‌ల‌ను, అన‌వ‌స‌ర భ‌యాందోళ‌న‌ల‌ను తొల‌గించి, ప్ర‌శాంత‌మైన సృజనాత్మక‌మైన మ‌రియు తృప్తికరమైన జీవ‌నానికి బాటను పరచగలుగుతుంద‌ని ఆయ‌న చెప్పారు. ‘‘విభ‌జించ‌డం క‌న్నా యోగ ఏకం చేస్తుంది. శ‌త్రుత్వ భావ‌న‌ను పెంచడం క‌న్నా యోగా ఏకీకరిస్తుంది, బాధ‌ల‌ను అధికం చేయడం కన్నా శాంతపరుస్తుంది’’ అని ఆయ‌న అన్నారు.
ఆరోగ్యం మరియు వైద్య విజ్ఞానశాస్త్రం రంగాల లో స‌హ‌కారానికి గాను భార‌త‌దేశం,  ఉజ్‌బెకిస్తాన్ ల మ‌ధ్య ఒప్పందానికి ఆమోదం తెలిపిన మంత్రివ‌ర్గం

ఆరోగ్యం, ఇంకా వైద్య విజ్ఞానశాస్త్రం రంగాల లో స‌హ‌కారానికి గాను భార‌త‌దేశం, ఉజ్‌బెకిస్తాన్ ల మ‌ధ్య ఒప్పందం పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఒప్పందం దిగువన పేర్కొన్న రంగాల‌కు వ‌ర్తిస్తుంది:- బోధ‌న సంబంధ సామ‌గ్రి మ‌రియు వైద్య విద్య సంస్థ‌ ల రిసర్చ్ లేబరేటరీ లు, ఇంకా ఫార్మాస్యూటిక‌ల్ ప్రోడ‌క్టులు స‌హా వైద్య సామ‌గ్రి రంగం లో వ్యాపార ప‌ర‌మైన స‌హ‌కారాన్ని అభివృద్ధి ప‌ర‌చుకొనే అవ‌కాశాల‌ను విస్త‌రించ‌డం; ప్రాథ‌మిక ఆరోగ్య సంర‌క్ష‌ణ‌ ను ప‌టిష్టప‌ర‌చ‌డం మ‌రియు ఆరోగ్య సంర‌క్ష‌ణ స‌దుపాయాల క‌ల్ప‌న‌; వైద్య‌ప‌ర‌మైన మ‌రియు ఆరోగ్య సంబంధ ప‌రిశోధ‌న, ఇంకా అభివృద్ధి లతో పాటు ఈ రంగాల‌ లో అనుభ‌వాన్ని ఇచ్చి, పుచ్చుకోవ‌డం; టెలిమెడిసిన్ మ‌రియు ఎల‌క్ట్రానిక్‌, హెల్త్ ఇన్‌ఫ‌ర్మేశ‌న్ సిస్ట‌మ్స్ రంగం లో అనుభ‌వాలు మ‌రియు సాంకేతిక విజ్ఞానాల ఆదాన ప్ర‌దానం; తల్లి బిడ్డ ల ఆరోగ్య ప‌రిర‌క్ష‌ణ‌; అంటువ్యాధులు మ‌రిము అసాంక్రామిక వ్యాధుల నియంత్ర‌ణ, ఇంకా ఎపిడెమియోలజికల్ స‌ర్వేలెన్స్ పై మెల‌కువల, వ్యూహాల మెరుగుద‌ల మరియు అభివృద్ధి; మందులు మ‌రియు ఔష‌ధ ఉత్ప‌త్తుల నియంత్ర‌ణ‌; ప‌ర‌స్ప‌ర ప్ర‌యోజ‌నాలు ముడివ‌డిన మ‌రే ఇత‌ర రంగాల లోనైనా స‌హ‌క‌రించుకోవ‌డం. ఈ ఒప్పందం యొక్క అమ‌లును ప‌ర్య‌వేక్ష‌ించేందుకు, ఇంకా స‌హ‌కారానికి సంబంధించిన వివరాలను మ‌రింతగా విడమరచేందుకుగాను ఒక కార్యాచ‌ర‌ణ బృందాన్ని ఏర్పాటు చేయ‌డం జ‌రుగుతుంది.
వ్య‌వ‌సాయం మ‌రియు తత్సంబంధిత రంగాల లో భార‌త‌దేశాని కి, లెబ‌నాన్ కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

వ్య‌వ‌సాయం మ‌రియు తత్సంబంధిత రంగాల లో భార‌త‌దేశాని కి, లెబ‌నాన్ కు మ‌ధ్య‌ అవగాహన పూర్వక ఒప్పంద ప‌త్రం (ఎంఒయు)పై సంత‌కాల‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఆమోదం తెలిపింది. వ్య‌వ‌సాయ రంగం లో ద్వైపాక్షిక స‌హకారం ఉభ‌య దేశాల‌ కు ప‌ర‌స్ప‌రం ప్ర‌యోజ‌న‌కారి అవుతుంది. ఈ ఎంఒయు ఇరు దేశాల లో ఉత్త‌మ‌మైన‌టువంటి వ్య‌వ‌సాయ ప‌ద్ధ‌తుల ప‌ట్ల అవ‌గాహ‌న ను ప్రోత్స‌హించ‌డం తో పాటు వ్య‌వ‌సాయ క్షేత్రాల లో ఉత్తమమైనటువంటి ఉత్పాద‌క‌త కు, అలాగే మెరుగైన ప్ర‌పంచ విప‌ణి కి దోహ‌దం చేయ‌గ‌లుగుతుంది. వ్య‌వ‌సాయ ఉత్ప‌త్తి తో పాటు వ్యవసాయ ఉత్పాద‌క‌త పెరిగేందుకు ఈ ఎంఒయు తోడ్ప‌డ‌నుంది. త‌ద్వారా ఇది ఉత్పత్తి లో పెరుగుదలకు వినూత్న పద్ధతులను అనుసరించడానికి, ఆహార భ‌ద్ర‌త‌ ను ప‌టిష్ట‌ ప‌ర‌చుకొనేందుకు దారి తీస్తుంది.
ఎఎస్‌హెచ్ఎ ప్ర‌తినిధు లతో భేటీ అయిన ప్ర‌ధాన మంత్రి

దేశ‌ వ్యాప్తంగా వివిధ ప్రాంతాల నుండి త‌ర‌లివ‌చ్చిన దాదాపు 90 మంది ఎఎస్‌హెచ్ఎ (‘ఆశా’) ప్ర‌తినిధుల బృందం ప్ర‌ధాన మంత్రి శ్రీ న‌రేంద్ర మోదీ తో ఈ రోజు న స‌మావేశ‌మైంది. ప్రోత్సాహ‌కాల‌ లో మరియు బీమా ర‌క్ష‌ణ ప‌రిధి లో పెంపుద‌ల‌ కు సంబంధించి ఇటీవ‌లి ప్ర‌క‌ట‌న కు గాను వారు ప్ర‌ధాన మంత్రి సమక్షం లో త‌మ సంతోషాన్ని వ్యక్తం చేసి ఆయ‌న‌ కు ధ‌న్య‌వాదాలు తెలిపారు. ఆంగ‌న్‌వాడీ వ‌ర్క‌ర్లు, ఇంకా ఆశా వ‌ర్క‌ర్ల‌ తో వీడియో కాన్ఫ‌రెన్స్ మాధ్య‌మం ద్వారా ఇటీవ‌ల తాను జ‌రిపిన ముఖాముఖి స‌మావేశాన్ని ప్ర‌ధాన మంత్రి గుర్తుకు తెచ్చుకున్నారు. ఆనాడు ఎఎస్‌హెచ్ఎ ప్ర‌తినిధులు వెల్ల‌డించిన అనుభ‌వాలను మ‌రియు స్వీయ గాథ‌ల‌ను ఆయ‌న ప్రశంసించారు. ఇవి ఎంతో మందికి త‌ప్ప‌క ప్రేర‌ణ‌ ను అందించగ‌లుగుతాయ‌ని ఆయ‌న అన్నారు. ఈ రోజున, స‌కాలం లో స్పందించ‌డం ద్వారా పేద మాతృమూర్తుల మ‌రియు బాల‌ల ప్రాణాల‌ ను కాపాడ‌డం లో ఏ విధంగా తాము తమ వంతు పాత్ర‌ ను పోషించిందీ ఎఎస్‌హెచ్ఎ కార్య‌క‌ర్త‌లు మ‌రికొంద‌రు వివరించారు. ఎఎస్‌హెచ్ఎ వ‌ర్క‌ర్ల నైపుణ్యాన్ని మ‌రియు అంకిత భావాన్ని ప్ర‌ధాన మంత్రి మెచ్చుకొన్నారు. కాలాజార్ వంటి వ్యాధుల‌ను నిర్మూలించడం లో ఎఎస్‌హెచ్ఎ ల కృషి ని బిల్ అండ్ మెలిండా గేట్స్ సైతం కొనియాడార‌ని ఆయ‌న గుర్తు చేశారు. వారు త‌మ త‌మ గ్రామాల‌ లో జీవ‌న నాణ్య‌త‌ ను మెరుగు ప‌ర‌చ‌డం కోసం ప్ర‌భుత్వానికి చెందిన ఇతర ఏజెన్సీ ల‌తో క‌ల‌సి ప‌ని చేయ‌డం కోసం వారి యొక్క శ‌క్తులను వినియోగించాల‌ంటూ ఆయన వారిలో ఉత్సాహాన్ని నింపారు. పేద‌రికం తో పోరాడ‌డం లో బీదలకు ప్ర‌భుత్వ ప‌థ‌కాలు మ‌రియు ప్ర‌భుత్వ కార్య‌క్ర‌మాలు సాధికారిత‌ ను ఏ విధంగా స‌మకూర్చుతున్న‌దీ ఆయ‌న వివరించారు. ఈ కార్య‌క్ర‌మం లో కేంద్ర ఆరోగ్యం & కుటుంబ సంక్షేమం శాఖ మంత్రి శ్రీ జె.పి. న‌డ్డా కూడా పాలుపంచుకొన్నారు.
మ‌ణిపుర్ లో అభివృద్ధి ప‌థ‌కాల‌ను ప్రారంభించిన ప్ర‌ధాన మంత్రి; జ‌న స‌భ‌లో ప్ర‌సంగం

ప్ర‌ధాన మంత్రి శ్రీ న‌రేంద్ర మోదీ 750 కోట్ల రూపాయ‌ల విలువైన అభివృద్ధి ప‌థ‌కాల‌ను మ‌ణిపుర్ లో ఈ రోజు ప్రారంభించారు. జాతీయ క్రీడా విశ్వ‌విద్యాల‌యానికి, 1000 ఆంగ‌న్ వాడీ కేంద్రాల‌కు ఆయ‌న శంకుస్థాప‌న చేశారు. అలాగే, అనేక ఇత‌ర ముఖ్యమైన అభివృద్ధి ప‌థ‌కాల‌కు కూడా శ్రీ‌కారం చుట్టారు. లువాంగ్ పోక్ పా మ‌ల్టి స్పోర్ట్స్ కాంప్లెక్స్ ను, రాణి గైడిన్‌లియూ పార్కు ను, మరియు ఇత‌ర ముఖ్య‌మైన అభివృద్ధి ప‌థ‌కాల‌ను ఆయ‌న ప్రారంభించారు. లువాంగ్ సంగ్ బమ్ లో జ‌రిగిన జ‌న స‌భ‌ లోనూ ఆయ‌న ప్ర‌సంగించారు. ఉత్సాహంగా త‌ర‌లి వ‌చ్చిన జ‌న సందోహాన్ని ఉద్దేశించి ప్ర‌ధాన మంత్రి ప్ర‌సంగిస్తూ, రాష్ట్ర ప్ర‌భుత్వం గ‌త ఒక సంవ‌త్స‌ర కాలంలో చేసిన కృషిని అభినందించారు. ఈ రోజు ఆరంభించిన ప‌థ‌కాలు యువజ‌నుల ఆకాంక్ష‌ల‌కు మ‌రియు ప్ర‌తిభ‌కు, వారి ఉద్యోగాల‌కు, మ‌హిళ‌ల సాధికారిత‌కు మ‌రియు అనుసంధానానికి సంబంధించిన‌వి అని ఆయ‌న చెప్పారు. ఈశాన్య ప్రాంతాల‌లో యువ‌జ‌నుల ప్ర‌తిభ‌ను మ‌రియు క్రీడా సామ‌ర్ధ్యాన్ని దృష్టిలో పెట్టుకొని జాతీయ క్రీడా విశ్వ‌విద్యాల‌యాన్ని ఏర్పాటు చేస్తున్న‌ట్లు ఆయ‌న తెలిపారు. ఇటీవ‌లే ప‌రిచ‌యం చేసిన ఖేలో ఇండియా కార్య‌క్ర‌మం తాలూకు గ‌రిష్ట ప్ర‌యోజ‌నాన్ని పొంద‌వ‌ల‌సిందిగా మ‌ణిపుర్ యువ‌తీయువ‌కుల‌కు ఆయ‌న విజ్ఞ‌ప్తి చేశారు. ఇటీవ‌ల ముగిసిన ఖేలో ఇండియా ఆట‌ల‌లో చ‌క్క‌ని ప్ర‌ద‌ర్శ‌న‌ను ఇచ్చినందుకు గాను మ‌ణిపుర్ ను ఆయ‌న ప్రశంసించారు. మ‌ల్టి స్పోర్ట్స్ కాంప్లెక్స్ శిక్ష‌ణ‌కు మ‌రియు పోటీల‌కు అవ‌కాశాల‌ను ప్ర‌సాదిస్తుంద‌ని ఆయ‌న అన్నారు. మ‌హిళ‌ల సాధికారిత‌కు క్రీడ‌లు ఎలాగ ఒక సాధ‌నం కాగ‌ల‌వో మ‌ణిపుర్ నిరూపించినట్లు ప్ర‌ధాన మంత్రి చెప్పారు. స‌రితా దేవి మ‌రియు మీరాబాయి చానూ లు స‌హా రాష్ట్రంలోని ప్రఖ్యాత క్రీడాకారుల‌ను ఆయ‌న మెచ్చుకొన్నారు. అలాగే, మ‌హిళా సాధికారితకు సంబంధించి రాష్ట్ర ప్ర‌భుత్వం చేప‌ట్టిన ఇత‌ర కార్య‌క్ర‌మాల‌ను కూడా ఆయ‌న ప్ర‌శంసించారు. ఈ సంద‌ర్భంగా ఈ రోజు పునాది రాయి వేసిన‌టువంటి 1000 ఆంగ‌న్ వాడీ కేంద్రాల‌ను గురించి కూడా ఆయ‌న ప్ర‌స్తావించారు. ఇటీవ‌లే ప్రారంభించిన ‘జాతీయ పోష‌ణ అభియాన్’ ను గురించి సైతం ఆయ‌న మాట్లాడారు. ‘ర‌వాణా ద్వారా ప‌రివ‌ర్త‌న’ అనేది ఈశాన్య ప్రాంతానికి సంబంధించి కేంద్ర ప్ర‌భుత్వ దార్శ‌నిక‌త‌గా ఉన్నట్లు ప్ర‌ధాన మంత్రి వివ‌రించారు. భార‌త‌దేశం వృద్ధికి ఈశాన్య ప్రాంతాలుఒక కొత్త చోద‌క శ‌క్తి కాగ‌లుగుతాయని ప్ర‌ధాన మంత్రి అన్నారు. దేశం లోని ఇత‌ర ప్రాంతాల‌తో స‌మానంగా ఈశాన్య ప్రాంతాలు వృద్ధి చెందేటట్టు ప్రభుత్వం ఈశాన్య ప్రాంతాల ప్ర‌త్యేక అవ‌స‌రాల‌ను నెరవేర్చుతోంద‌ని ఆయ‌న తెలిపారు. తాను గ‌త 4 సంవ‌త్స‌రాల‌లో 25 సార్ల‌కు పైగా ఈశాన్య ప్రాంతాల‌ను స్వ‌యంగా సంద‌ర్శించిన విషయాన్ని ఆయ‌న గుర్తు చేశారు. ఈ ప్రాంతంలో అవ‌స్థాప‌న‌ను మెరుగు ప‌ర‌చ‌డంపై కేంద్ర ప్ర‌భుత్వం బృహ‌త్ ప్ర‌య‌త్నం చేసిన‌ట్లు ప్ర‌ధాన మంత్రి వివ‌రించారు. ఈ ప్రాంతంలో ర‌హ‌దారులు మ‌రియు రైలు మార్గ అనుసంధానాన్ని మెరుగుప‌ర‌చేందుకు తీసుకొన్న కార్య‌క్ర‌మాల‌ను గురించి ఆయ‌న ఏకరువు పెట్టారు. ప్ర‌జా ఫిర్యాదుల ప‌రిష్కారం మ‌రియు నిర్దిష్ట వ్య‌వ‌స్థ‌ల‌తో ముఖాముఖి స‌హా రాష్ట్ర ప్ర‌భుత్వం అవ‌లంబిస్తున్న పౌర ప్ర‌ధాన కార్య‌క్ర‌మాల‌ను ప్ర‌ధాన మంత్రి మెచ్చుకొన్నారు. నేతాజీ సుభాష్ చంద్ర బోస్ కు చెందిన ఐఎన్ఎ స్వాతంత్య్రం కోసం 1944 ఏప్రిల్ లో పిలుపును ఇచ్చింది మ‌ణిపుర్ లోనే అని ఆయ‌న గుర్తుకు తెచ్చారు. ఒక ‘న్యూ ఇండియా’ ఉన్న‌తి లో ముఖ్య‌మైన పాత్ర‌ను పోషించాల‌ని నేడు మణిపుర్ నిర్ణ‌యించుకొంద‌ని ఆయ‌న అన్నారు.
జాతీయ మాన‌సిక ఆరోగ్య పున‌రావాస సంస్థ‌( నేష‌న‌ల్ ఇన్‌స్టిట్యూట్ ఆఫ్ మెంట‌ల్ హెల్త్ రిహాబిలిటేష‌న్‌-ఎన్‌.ఐ.ఎం.హెచ్‌.ఆర్‌)ను భోపాల్‌కు బ‌దులుగా సిహోర్ జిల్లాలో ఏర్పాటు చేసేందుకు కేంద్ర కేబినెట్ ఆమోదం తెలిపింది.

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న ఏర్పాటైన కేంద్ర కేబినెట్‌, జాతీయ మాన‌సిక ఆరోగ్య పున‌రావాస సంస్థ‌( నేష‌న‌ల్ ఇన్‌స్టిట్యూట్ ఆఫ్ మెంట‌ల్ హెల్త్ రిహాబిలిటేష‌న్‌)ను మ‌ధ్య‌ప్ర‌దేశ్‌లోని భోపాల్‌లో ఏర్పాటు చేయాల‌ని 16-5-2018న తీసుకున్న నిర్ణ‌యాన్ని పాక్షికంగా మార్పుచేసి, దానిని సిహోర్ జిల్లా( భోపాల్‌-సిహోర్ జాతీయ‌ర‌హ‌దారి)లో ఏర్పాటు చేసేందుకు ఆమోదం తెలిపింది. ప్ర‌యోజ‌నాలుః మాన‌సిక ఆరోగ్య పున‌రావాసంలో ఎన్‌.ఐ.ఎం.హెచ్‌.ఆర్ ఈ త‌ర‌హా సంస్థ‌ల‌లో తొలి సంస్థ‌గా ఉంటుంది. మాన‌సిక ఆరోగ్య పున‌రావాస రంగంలో ప‌రిశోద‌న‌, మాన‌వ వ‌న‌రుల అభివృద్ధికి ఉన్న‌త ప్ర‌మాణాలుగ‌ల‌ సంస్థ‌గా సేవ‌లు అందించ‌నుంది. అలాగే ఈ సంస్థ మాన‌సిక అనారోగ్యం క‌లిగిన వారి మెరుగైన పున‌రావాసానికి సంబంధించిన న‌మూనాలు, నియ‌మాల‌ను సూచించే , సిఫార్సు చేసే సంస్థ‌గా ఉండ‌నుంది.
మ‌నీలా లో 2017, న‌వంబ‌ర్ 14న జ‌రిగిన ఏశియాన్- ఇండియా స‌మిట్ లో ప్ర‌ధాన మంత్రి ఆరంభిక‌ ప్ర‌క‌ట‌న‌

శ్రేష్ఠులు, అధ్య‌క్షులు శ్రీ దుతెర్ తె, ప్ర‌ముఖులారా, ప్రెసిడెంట్ గారు, ఆసియాన్ కు చెందిన ఈ ప్ర‌తిష్టాత్మ‌కమైన 50వ సంవ‌త్స‌రం సంద‌ర్భంగా మ‌నీలా కు నేను మొట్ట‌మొద‌టిసారిగా విచ్చేయ‌డం నాకు సంతోషాన్నిస్తోంది. మ‌నం ఏశియాన్- ఇండియా డైలాగ్ పార్ట్‌న‌ర్ షిప్ 25 సంవ‌త్స‌రాలను కూడా జ‌రుపుకొంటున్నాం. ముఖ్య‌మైన‌టువంటి ఈ సంవ‌త్స‌రంలో ఆసియాన్ కు స‌మ‌ర్ధ‌మైన రీతిలో సారథ్యం వ‌హిస్తున్నందుకు ఫిలిప్పీన్స్‌ ను నేను అభినందిస్తున్నాను. అలాగే, ఈ శిఖ‌ర స‌మావేశానికి శ్రేష్ఠ‌మైన ఏర్పాట్లు చేసినందుకు ప్రెసిడెంట్ గారూ, మీకు ఇవే నా ధ‌న్య‌వాదాలు. అలాగే, ఏశియాన్- ఇండియా పార్ట్ న‌ర్‌ షిప్ ను మ‌రింత బ‌లోపేతం చేయ‌డానికి కంట్రీ కోఆర్డినేట‌ర్ గా తోడ్పాటు అందించిన వియ‌త్ నామ్ మాన్య ప్ర‌ధాని కి కూడా నేను ధ‌న్య‌వాదాలు తెలియ‌జేస్తున్నాను. ప్ర‌ముఖులారా, ఆసియాన్ ఉత్స‌వం మాదిరి గానే ఆసియాన్ యొక్క ప్ర‌శంసాయోగ్య‌మైనటువంటి పయనం కూడా సింహావ‌లోక‌నం చేసుకోదగ్గదే. ఈ చ‌రిత్రాత్మ‌క సంద‌ర్భంలో ఒక స్వ‌తంత్ర స‌ముదాయం గాను మ‌రియు ఒక దార్శ‌నిక‌త తోను, ఒక గుర్తింపు తోను క‌లిసి ప‌ని చేయ‌డానికి ఆసియాన్ మ‌రో మారు కంక‌ణ బ‌ద్ధురాలు కాగలద‌ని నేను విశ్వ‌సిస్తున్నాను. భార‌త‌దేశం అనుస‌రిస్తున్న ‘యాక్ట్ ఈస్ట్ పాలిసీ’ ఆసియాన్ వ‌లెనే రూపు దిద్దుకొంది. అంతేకాకుండా, ఇండో-ప‌సిఫిక్ ప్రాంతంలో ప్రాంతీయ భ‌ద్ర‌త స్వ‌రూపానికి ఇది కేంద్ర బిందువుగా నిలుస్తోంద‌న్న‌ది స్ప‌ష్టం. 3వ ఏశియాన్- ఇండియా ప్లాన్ ఆఫ్ యాక్షన్ లో భాగంగా మ‌న స‌హ‌కారానికి సంబంధించిన విస్తృత శ్రేణి చ‌ర్చాంశాల పట్టిక సైతం చ‌క్క‌గా పురోగ‌మిస్తోంది. అది రాజకీయ భ‌ద్ర‌త‌, ఆర్థిక భాగ‌స్వామ్యం ల‌తో పాటు సాంస్కృతిక భాగ‌స్వామ్యం అనే మూడు కీల‌క స్తంభాల‌ను ఆధారంగా చేసుకొంది. ప్ర‌ముఖులారా, భార‌తదేశానికి, ఆసియాన్ దేశాల‌కు మ‌ధ్య వేల సంవ‌త్స‌రాల త‌ర‌బ‌డి కొన‌సాగుతున్న స‌ముద్ర సంబంధ మార్గాలు గ‌తించిన కాలంలో మ‌న వ్యాపార సంబంధాల‌కు ప్రాతిప‌దిక‌గా నిలచాయి. వాటిని మ‌రింత ప‌టిష్ట‌ప‌ర‌చుకొనేందుకు మ‌నం స‌న్నిహితంగా ఉంటూ కృషి చేయాలి. నియ‌మాలపై ఆధారపడే ఒక ప్రాంతీయ భ‌ద్ర‌త స్వ‌రూపాన్ని ఆసియాన్ చెక్కు చెద‌ర‌కుండా నిల‌ప‌డంలో మరియు ఈ ప్రాంత ప్ర‌యోజ‌నాల‌కు ఆసియాన్ పెద్ద పీటను వేస్తూ ఈ ప్రాంతం శాంతియుతంగా అభివృద్ధి చెందేందుకు గాను అవ‌స‌ర‌మైనటువంటి మ‌ద్ధ‌తును స్థిర ప్రాతిప‌దిక‌న ఆసియాన్ కు అందిస్తామ‌ంటూ భార‌త‌దేశం హామీనిస్తోంది. ఉగ్ర‌వాదం తోను, హింసాత్మ‌క తీవ్ర‌వాదం తోను పోరాడ‌డానికి మ‌నం ఒక్కొక్క‌రం చాలా క‌ఠోరంగా శ్ర‌మిస్తున్నాం. ఈ కీల‌క‌మైన రంగంలో స‌హ‌కారాన్ని ముమ్మ‌రం చేసుకోవ‌డం ద్వారా ఈ స‌వాలును మ‌న‌మంతా ఉమ్మ‌డిగా ప‌రిష్క‌రించుకోవ‌ల‌సిన త‌రుణం ఆస‌న్న‌మైంది. ప్ర‌ముఖులారా, మ‌న 25వ వార్షికోత్స‌వాలను జ‌రుపుకోవ‌డానికి ‘‘శేర్డ్ వాల్యూల్స్‌, కామ‌న్ డెస్టినీ’’ అనే సముచితమైనటువంటి ఇతివృత్తాన్ని ఎంపిక చేసుకొని, అనేక సంస్మ‌ర‌ణాత్మ‌క కార్య‌క‌లాపాల‌తో ముందుకుపోతున్నాం. ఈ స్మ‌ర‌ణీయ సంవ‌త్స‌రం త‌గిన విధంగా ముగింపునకు చేరుకోవడం కోసం మ‌రియు 2018 జ‌న‌వ‌రి 25న ఇండియా- ఏశియాన్ స్పెష‌ల్ క‌మెమరేటివ్ స‌మిట్ ను న్యూ ఢిల్లీ లో నిర్వ‌హించే సందర్భంలో మీకు స్వాగతం ప‌ల‌కడం కోసం నేను ఎదురుచూస్తాను. భార‌త‌దేశ 69వ గ‌ణ‌తంత్ర దినోత్స‌వాలకు మా ముఖ్య అతిథులుగా ఆసియాన్ నాయ‌కుల‌ను ఆహ్వానించాల‌ని 1.25 బిలియ‌న్ భార‌తీయులు ఎంతో ఆస‌క్తిగా వేచి ఉన్నారు. మ‌న ఉమ్మ‌డి భ‌వితవ్యాన్ని తీర్చిదిద్దుకోవ‌డం కోసం మీతో క‌లిసి ప‌ని చేసేందుకు నేను నిబ‌ద్ధుడినై ఉన్నాను. మీకు ఇవే నా ధ‌న్య‌వాదాలు.
డైరెక్ట‌ర్లు మ‌రియు డిప్యూటీ సెక్ర‌ట‌రీల‌తో ప్ర‌ధాన మంత్రి స‌మావేశం

భార‌త ప్ర‌భుత్వం లోని వివిధ మంత్రిత్వ శాఖ‌లలోనూ, విభాగాలలోనూ ప‌ని చేస్తున్న డైరెక్ట‌ర్లు, ఇంకా డిప్యూటీ సెక్ర‌ట‌రీలు దాదాపు 380 మందితో కూడిన నాలుగు బృందాల‌తో ప్ర‌ధాన మంత్రి శ్రీ న‌రేంద్ర మోదీ స‌మావేశ‌మై చ‌ర్చ జ‌రిపారు. ఈ ముఖాముఖి చ‌ర్చ‌లు 2017 అక్టోబ‌ర్ నెల‌లో వేరు వేరు రోజుల‌లో సాగాయి. వీటిలో క‌డ‌ప‌టి సంభాష‌ణ 2017, అక్టోబ‌ర్ 17వ తేదీన చోటు చేసుకొంది. ప్ర‌తి స‌మావేశం సుమారు రెండు గంట‌ల పాటు కొన‌సాగింది. ముఖాముఖి చ‌ర్చ‌ల‌లో.. ప‌రిపాల‌న, అవినీతి, ప్ర‌భుత్వ సంస్థ‌లు, ప్ర‌భుత్వానికి చెందిన ఇ-మార్కెట్ ప్లేస్‌, ఆరోగ్యం, విద్య‌, నైపుణ్యాల అభివృద్ధి, వ్య‌వ‌సాయం, ర‌వాణా, జాతీయ స‌మైక్య‌త‌, జ‌ల‌ వ‌న‌రులు, స్వ‌చ్ఛ భార‌త్‌, సంస్కృతి, క‌మ్యూనికేష‌న్ మ‌రియు ప‌ర్య‌ట‌న ల వంటి అంశాల‌పై చ‌ర్చలు జ‌రిగాయి. 2022 క‌ల్లా ‘న్యూ ఇండియా’ ఆవిష్కారం దిశ‌గా పూర్తి అంకిత భావంతో ప‌ని చేయాల‌ని అధికారుల‌కు ప్ర‌ధాన మంత్రి ఉద్బోధించారు. కేంద్ర ప్ర‌భుత్వం ప‌నితీరులో గిరి గీసుకొని ఉండ‌డం అనేది ఒక పెద్ద ప్ర‌తిబంధ‌కంగా ఉంద‌ని ఆయ‌న అన్నారు. ఈ అడ్డుగోడ‌ల‌ను ఛేదించ‌డం కోసం కొత్త కొత్త మార్గాల‌ను అనుస‌రించాల‌ని, ఇలా చేస్తే ప‌రిపాల‌న‌లో వివిధ ప్ర‌క్రియ‌ల‌ను వేగ‌వంతం చేయ‌డం సాధ్య‌ప‌డుతుంద‌ని అధికారుల‌కు ఆయ‌న విజ్ఞ‌ప్తి చేశారు. ఇదే తీరులో డైరెక్ట‌ర్ మ‌రియు డిప్యూటీ సెక్ర‌ట‌రీ స్థాయి అధికారులు తప్పక బృందాలుగా ఏర్ప‌డి, ఉత్త‌మ ఫ‌లితాల‌ను సాధించాల‌ని కూడా ఆయ‌న సూచించారు. ప్ర‌ధాన మంత్రి కార్యాల‌యం (పిఎమ్ఒ) స‌హాయ మంత్రి శ్రీ డాక్టర్ జితేంద్ర సింగ్ తో పాటు, పిఎమ్ఒకు, కేబినెట్ సెక్ర‌టేరియ‌ట్‌ కు చెందిన సీనియ‌ర్ అధికారులు ఈ ముఖాముఖి స‌మావేశాల‌లో పాల్గొన్నారు.
ఈశాన్య ప్రాంతం శోభ ను ప్ర‌శంసించిన ప్ర‌ధాన మంత్రి

ఈశాన్య ప్రాంతాల‌ ను సంద‌ర్శించినప్పటి ఛాయాచిత్రాల‌ ను ఇత‌రుల తో పంచుకోవాలంటూ ప్ర‌జ‌ల కు విజ్ఞప్తి ఈశాన్య ప్రాంతం యొక్క అద్భుత శోభ ను ప్ర‌ధాన మంత్రి శ్రీ న‌రేంద్ర మోదీ ప్ర‌శంసించారు. “దేశ ఈశాన్య ప్రాంతాలను మీరు సందర్శించినప్పుడు మీరు దిగిన ఫోటోలు గాని లేదా ఆ ప్రాంతపు విశేషమైన ప్ర‌కృతి సోయ‌గాల తాలూకు దృశ్యాలు గాని మీ ద‌గ్గ‌ర ఉన్నాయా ?” అని దేశ ప్ర‌జ‌ల ను ఆయన ప్ర‌శ్నించారు. వాటి ని #MagnificentNortheast ను ఉప‌యోగించి ఇస్టాగ్రామ్ లో ఇత‌రుల తో పంచుకోండంటూ ప్ర‌జ‌ల ను ఆయ‌న అభ్య‌ర్ధించారు. “నేను కొన్ని పోస్టుల ను నా యొక్క పేజీ లో శేర్ చేసుకొంటాను” అని ఒక సందేశం లో ప్రధాన మంత్రి పేర్కొన్నారు.
హోమియోప‌తి జాతీయ క‌మిష‌న్ (ఎన్‌.సి.హెచ్‌) ఏర్పాటు బిల్లు, 2018కు కేంద్ర కేబినెట్ ఆమోదం

ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్, హోమియోప‌తి జాతీయ క‌మిష‌న్ ముసాయిదా బిల్లు 2018ని ఆమోదించింది. ప్ర‌స్తుతం ఉన్న సెంట్ర‌ల్ కౌన్సిల్ ఫ‌ర్ హోమియోప‌తి (సిసిహెచ్‌) స్థానంలో హోమియోప‌తి జాతీయ క‌మిష‌న్ ఏర్పాటుకు ఇది వీలు క‌ల్పిస్తుంది. ఈ కొత్త వ్య‌వ‌స్థ ద్వారా పార‌ద‌ర్శ‌క‌త‌కు వీలు క‌లుగుతుంది . ఈ ముసాయిదా బిల్లు, మూడు స్వ‌తంత్ర బోర్డుల‌ తో జాతీయ క‌మిష‌న్ ఏర్పాటుకు వీలు క‌ల్పిస్తుంది. హోమియోప‌తి ఎడ్యుకేష‌న్ బోర్డు ద్వారా మొత్తం హోమియోప‌తి విద్య నిర్వ‌హ‌ణ‌కు ఇది వీలు క‌ల్పిస్తుంది. నేష‌న‌ల్ క‌మిష‌న్ ఫ‌ర్ హోమియోప‌తి కింద బోర్డ్ ఆఫ్ అసెస్‌మెంట్‌, రేటింగ్ నిర్ణ‌యం, హోమియోప‌తి విద్యా సంస్థ‌ల‌ కు ప‌ర్మిష‌న్ మంజూరు, బోర్డ్ ఆఫ్ ఎథిక్స్‌,హోమియోప‌తి ప్రాక్టిష‌న‌ర్ల న‌మోదు ద్వారా జాతీయ రిజిస్ట‌ర్ నిర్వ‌హ‌ణ వంటివి ఉంటాయి. ఈ బిల్లు హొమియోప‌తి కోర్సు లో ప్ర‌వేశానికి కామ‌న్ ఎంట్ర‌న్స్‌ను, అలాగే కోర్సు పూర్తి చేసిన వారు ఎగ్జిట్ ప‌రీక్ష‌ను పాస్‌ కావాల‌ని ప్ర‌తిపాదిస్తున్న‌ది. హోమియోప‌తి ప్రాక్టీసు, లైసెన్సుకు ఎగ్జిట్ ప‌రీక్ష‌ను పూర్తి చేయ‌వ‌ల‌సి ఉంటుంది. హోమియోప‌తి విద్య‌కు సంబంధించి అధ్యాప‌కుల నాణ్య‌తా ప్ర‌మాణాల‌ను పాటించేందుకు అధ్యాప‌కుల నియామ‌కానికి ముందు , ప్ర‌మోష‌న్లకు టీచర్ల అర్హ‌తా ప‌రీక్ష‌ను నిర్వ‌హించాల‌ని ఈ బిల్లు ప్ర‌తిపాదిస్తున్న‌ది. ఈ బిల్లు, హోమియోప‌తి విద్య‌లో సంస్క‌ర‌ణ‌ల‌ను ప్ర‌తిపాదిస్తున్న‌ది. అలోప‌తి వైద్యానికి ప్ర‌తిపాదించిన నేశన‌ల్ మెడిక‌ల్ క‌మిశన్ త‌ర‌హా క‌మిశన్‌ ను ఈ బిల్లు ప్ర‌తిపాదిస్తున్న‌ది. సిసిహెచ్ స్థానం లో బోర్డ్ ఆఫ్ గ‌వ‌ర్న‌ర్ల వ్య‌వ‌స్థ‌ను ఆర్డినెన్సు ద్వారా తీసుకు వ‌చ్చారు. ఆ త‌ర్వాత చ‌ట్టానికి స‌వ‌ర‌ణ‌లు తీసుకువ‌చ్చారు.
పూర్వ ఎంపి మ‌రియు స‌భాప‌తి శ్రీ సోమ్‌నాథ్ చ‌ట‌ర్జీ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

పార్ల‌మెంటు లో పూర్వ స‌భ్యుడు మ‌రియు లోక్ స‌భ పూర్వ సభాపతి శ్రీ సోమ్‌నాథ్ చ‌ట‌ర్జీ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “పూర్వ ఎంపి మ‌రియు పూర్వ సభాపతి శ్రీ సోమ్‌నాథ్ చ‌ట‌ర్జీ భార‌త‌దేశ రాజ‌కీయాలలో ప్ర‌సిద్ధులైన వారిలో ఒకరు. మ‌న పార్ల‌మెంట‌రీ ప్ర‌జాస్వామ్యాన్ని ఆయ‌న సుసంపన్నం చేశారు; అంతేకాక పేద‌ల అభ్యున్నతి కై, అణ‌గారిన వ‌ర్గాల వారి అభ్యున్న‌తి కై త‌న వాణి ని బిగ్గ‌ర‌గా వినిపించారు కూడా. ఆయ‌న మ‌ర‌ణం మానసికంగా న‌న్ను వ్యథాభరితుడిని చేసింది. ఆయ‌న కుటుంబ స‌భ్యుల మ‌రియు మ‌ద్ద‌తుదారుల శోకం లో నేనూ పాలుపంచుకొంటున్నాను’’ అని ప్ర‌ధాన మంత్రి త‌న సందేశం లో పేర్కొన్నారు.
ఆరోగ్య రంగంలో స‌హ‌కారానికి గాను భార‌త‌దేశానికి, ఇండోనేశియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

ఆరోగ్య స‌హ‌కారం అంశం పై భార‌త‌దేశానికి, ఇండోనేశియా కు మ‌ధ్య అవ‌గాహ‌న పూర్వ‌క ఒప్పంద ప‌త్రం (ఎంఒయు) పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన మంత్రివ‌ర్గ స‌మావేశం ఆమోదం తెలిపింది. దిగువన పేర్కొన్న రంగాల‌లో స‌హ‌కారానికి ఈ ఎంఒయు రంగాన్ని సిద్ధం చేస్తుంది:- ఎ) ప‌రిశోధ‌న మ‌రియు అభివృద్ధి, యాక్టివ్ ఫార్మాస్యూటిక‌ల్ ఇంగ్రీడియంట్స్ (ఎపిఐ) మ‌రియు ఐటి-ఆధారిత‌మైన వైద్య సామ‌గ్రి; బి) మాన‌వ వ‌న‌రుల వికాసం; సి) ఆరోగ్య సేవ‌లు; ఇంకా డి) ప‌ర‌స్ప‌రం అంగీకారం కుదిరే మేర‌కు మ‌రేదైనా రంగం. స‌హ‌కారం తాలూకు వివ‌రాల‌ను మ‌రింత విస్తృతపరచుకోవ‌డానికి, అలాగే ఈ ఎంఒయు యొక్క అమ‌లు ను ప‌ర్య‌వేక్షించ‌డానికి ఒక కార్యనిర్వాహక బృందాన్ని ఏర్పాటు చేయ‌నున్నారు.
వాద్ రాడ్ లో సెంట‌ర్ ఆఫ్‌ ఎక్స్‌లెన్స్ ఫ‌ర్ వెజిట‌బుల్స్ ను సంద‌ర్శించిన ప్ర‌ధాన మంత్రి శ్రీ మోదీ, ఇజ్రాయ‌ల్ ప్ర‌ధాని శ్రీ నెత‌న్యాహూ

గుజ‌రాత్ లోని సాబ‌ర్ కాంఠా జిల్లాలో వాద్ రాడ్ లో సెంట‌ర్ ఆఫ్‌ ఎక్స్‌లెన్స్ ఫ‌ర్ వెజిట‌బుల్స్ ను ప్ర‌ధాన మంత్రి శ్రీ మోదీ మ‌రియు ఇజ్రాయ‌ల్ ప్ర‌ధాని శ్రీ నెత‌న్యాహూ ఈ రోజు సంద‌ర్శించారు. ఈ కేంద్రం సాధించిన వివిధ విజ‌యాల‌ను వారి దృష్టికి తీసుకు రావ‌డ‌మైంది. క‌చ్ జిల్లా కుకామా లో సెంట‌ర్ ఆఫ్‌ ఎక్స్‌లెన్స్ ఫ‌ర్ డేట్ పామ్స్ ను వారు వీడియో లింక్ ద్వారా ప్రారంభించారు. వారు క‌చ్ఛ్ జిల్లా కు చెందిన వ్య‌వ‌సాయ‌దారుల‌తో సంభాషించారు. ఈ సంద‌ర్భంగా ప్ర‌ధాన మంత్రి శ్రీ మోదీ వ్య‌వ‌సాయ రంగాన్ని కేంద్ర బిందువుగా తీసుకొని ఒక దేశాన్ని ఏ విధంగా పరివర్తన చెందించవచ్చో ఇజ్రాయ‌ల్ మార్గాన్ని చూపించింద‌న్నారు. వ్య‌వ‌సాయ రంగంలో సాంకేతిక విజ్ఞానాన్ని వినియోగించుకోవ‌డం ముఖ్యమని ఆయ‌న పేర్కొన్నారు. 2022 వ సంవ‌త్స‌రం క‌ల్లా రైతుల ఆదాయాల‌ను రెట్టింపు చేసే దిశ‌గా భార‌త‌దేశం ఏ విధంగా కృషి చేస్తున్న‌దీ ఆయ‌న వివ‌రించారు. సేద్యంలో నీటిపారుద‌ల మ‌రియు వినూత్న ప‌ద్ధ‌తులపై శ్ర‌ద్ధ వ‌హించ‌డం ముఖ్య‌మ‌ని ఆయ‌న అన్నారు.
వ‌ర‌ల్డ్ డైబీటీజ్ డే సందర్భంగా మ‌ధుమేహాన్ని అధిగ‌మించ‌డానికి ఆరోగ్య‌కరమైన జీవ‌న‌ శైలి ని అనుస‌రిస్తామంటూ ప్ర‌తిజ్ఞ చేయ‌వ‌ల‌సిందిగా ప్ర‌జ‌ల‌కు ఉద్బోధించిన ప్ర‌ధాన మంత్రి

వ‌ర‌ల్డ్ డైబీటీజ్ డే సంద‌ర్భంగా, మ‌ధుమేహాన్ని అధిగ‌మించ‌డానికి ఆరోగ్య‌దాయకమైన జీవ‌న‌ శైలి ని అనుస‌రిస్తామంటూ ప్ర‌తిజ్ఞ చేయ‌వ‌ల‌సిందిగా ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ ఉద్బోధించారు. ‘‘ఇవాళ, వ‌ర‌ల్డ్ డైబీటీజ్ డే నాడు, ఆరోగ్యప్రదమైన జీవనం గ‌డుపుతామని ప్ర‌తిన బూనుదాం; తద్వారా మ‌ధుమేహ వ్యాధిని అధిగ‌మించ‌వచ్చు. యువ‌తీ యువ‌కుల‌లో మ‌ధుమేహ వ్యాధి పెరుగుతుండడాన్ని గురించి నేను గ‌త నెల‌ ‘మ‌న్ కీ బాత్’ (మనసులో మాట) కార్య‌క్ర‌మంలో ట్లాడాను’’ అని ప్ర‌ధాన మంత్రి త‌న సందేశంలో పేర్కొన్నారు.
2018 వేసవి యువ ఒలింపిక్స్ పతక విజేతలకు ప్రధానమంత్రి సత్కారం

అర్జెంటీనాలో జరిగిన 2018 వేసవి యువ ఒలింపిక్స్ క్రీడల్లో పతకాలు సాధించిన యువ క్రీడాకారులను ప్రధానమంత్రి శ్రీ నరేంద్ర మోదీ ఇవాళ సత్కరించారు. రాబోయే ఒలింపిక్స్ క్రీడల్లో పతక విజేతల వేదికపై భారతీయులుగా సగర్వంతో నిలిచే క్షణం కోసం ఏకాగ్రతతో కృషి చేయాల్సిందిగా ప్రధానమంత్రి వారికి సూచించారు. ఇందుకు ప్రభుత్వపరంగా అవసరమైన మద్దతుతోపాటు సదుపాయాలు కల్పిస్తామని హామీ ఇచ్చారు. ఈ యువ క్రీడాకారులు తమతమ గ్రామాల్లో, పాఠశాలల్లోని సహచరులు క్రీడలవైపు మళ్లేవిధంగా వారిలో స్ఫూర్తిని రగిలించాలని శ్రీ మోదీ పిలుపునిచ్చారు. అంతర్జాతీయ క్రీడా యవనికపై భారత పతాకం రెపరెపలాడే విధంగా పతక విజేతలైన యువ క్రీడాకారుల ప్రతిభకు పదునుపెట్టడంలో తమవంతు కృషిచేసిన శిక్షకులను కూడా ప్రధానమంత్రి అభినందించారు.
రాజ‌స్థాన్ లోని బార్మ‌ర్ లో రాజ‌స్థాన్ రిఫైన‌రీ ప‌నుల ప్రారంభ కార్య‌క్ర‌మానికి హాజ‌రు కానున్న ప్ర‌ధాన‌మంత్రి

రాజ‌స్థాన్ లోని బార్మ‌ర్ జిల్లాలో ప‌చ్ ప‌ద్ర‌లో రాజ‌స్థాన్ రిఫైన‌రీ ప‌నుల ప్రారంభోత్స‌వ కార్య‌క్ర‌మానికి 2018 జ‌న‌వ‌రి 16వ తేదీన ప్ర‌ధాన‌మంత్రి శ్రీ న‌రేంద్ర‌మోదీ హాజ‌రుకానున్నారు. ఈ సంద‌ర్భంగా ఏర్పాట‌య్యే బ‌హిరంగ స‌భ‌లో కూడా ఆయ‌న ప్ర‌సంగిస్తారు. రాజ‌స్థాన్ లో ఆయిల్‌, గ్యాస్ నిక్షేపాలు పుష్క‌లంగా ఉన్నాయి. రాజ‌స్థాన్ రిఫైన‌రీ రాష్ర్టంలో ఏర్పాట‌వుతున్న మొద‌టి రిఫైన‌రీ. ఈ రిఫైన‌రీ క‌మ్ పెట్రోకెమిక‌ల్ స‌ముదాయం వార్షిక ఉత్ప‌త్తి సామ‌ర్థ్యం 9 మిలియ‌న్ మెట్రిక్ ట‌న్నులు. ఈ రిఫైన‌రీలో త‌యార‌య్యే ఉత్ప‌త్తులు బిఎస్ 4 కాలుష్య నియంత్ర‌ణ నిబంధ‌న‌ల‌కు అనుగుణంగా ఉంటాయి. ఈ ప్రాజెక్టు అంచ‌నా వ్య‌యం 43 వేల కోట్ల రూపాయ‌లు. హెచ్ పిసిఎల్‌, రాజ‌స్థాన్ ప్ర‌భుత్వం జాయింట్ వెంచ‌ర్ లో ఈ ప్రాజెక్టు ప్రారంభించారు. రాజ‌స్థాన్‌, గ‌వ‌ర్న‌ర్, ముఖ్య‌మంత్రి, ప‌లువురు కేంద్ర‌మంత్రులు కూడా ఈ కార్య‌క్ర‌మానికి హాజ‌ర‌వుతారు.
మలేసియా ప్రధాని, శ్రేష్ఠులైన శ్రీ తున్ డాక్టర్ మహాతిర్ మొహమ్మద్ కు అభినందనలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు మలేసియా ప్రధాని, మాన్య శ్రీ తున్ డాక్టర్ మహాతిర్ మొహమ్మద్ తో టెలిఫోన్ లో మాట్లాడారు. మలేసియా ప్రధాని గా శ్రీ తున్ డాక్టర్ మహాతిర్ మొహమ్మద్ పదవీబాధ్యతలను స్వీకరించడం పట్ల ఆయనను శ్రీ మోదీ ఈ సందర్భంగా అభినందించారు. స్నేహశీలురైన మలేసియా ప్రజల పురోగతికి మరియు సమృద్ధికి ఇవే నా శుభాకాంక్షలు అని ప్రధాన మంత్రి శ్రీ మోదీ పేర్కొన్నారు. భారతదేశానికి మలేసియా తో ఉన్నటువంటి సన్నిహితమైన మరియు పరస్పర లాభకరమైన సంబంధాలు ఉమ్మడి విలువలు, ఉమ్మడి ప్రయోజనాలకు తోడు ఇరు దేశాల ప్రజల మధ్య ఉన్న చైతన్యవంతమైన సంబంధాలు అనే బలమైన పునాది పైన నిర్మితమయ్యాయని ఆయన పేర్కొన్నారు. భారతదేశం మరియు మలేసియా ల వ్యూహాత్మక భాగస్వామ్యాన్ని మరింత బలోపేతం చేసేందుకు ప్రధాని శ్రీ మహాతిర్ మొహమ్మద్ తో కలసి పనిచేయడం కోసం ఎదురుచూస్తున్నానని ప్రధాన మంత్రి అన్నారు.
దాద్రా, నగర్ హవేలిలో ప్రధానమంత్రి పర్యటన

పలు అభివృద్ధి ప్రాజెక్టులకు శ్రీకారం ప్రధానమంత్రి శ్రీ నరేంద్ర మోదీ జనవరి 19వ తేదీన దాద్రా, నగర్ హవేలి రాజధాని సిల్వాసా సందర్శిస్తున్నారు. పర్యటనలో భాగంగా ఆయన సావ్లిలో వైద్య కళాశాలకు శంకుస్థాపన చేస్తారు. అలాగే డమన్, డయ్యూ; దాద్రా, నగర్ హవేలిలో పలు అభివృద్ధి ప్రాజెక్టులకు ఫలకాలు ఆవిష్కరిస్తారు. అలాగే ఎం-ఆరోగ్య యాప్, ఇంటింటికీ వెళ్లి చెత్త సేకరించి దాన్ని డిజిటల్ గానే ఘన వ్యర్థాలు, ద్రవ వ్యర్థాలను వేరు చేసే వ్యవస్థను ప్రారంభిస్తారు. కేంద్రపాలిత ప్రాంతం ఐటి విధానాన్ని కూడా ఆవిష్కరిస్తారు. ఆ తర్వాత కొందరు లబ్ధిదారులకు ప్రధానమంత్రి జన ఆరోగ్య యోజన సర్టిఫికెట్లు, అటవీ హక్కుల సర్టిఫికెట్లు ప్రదానం చేస్తారు. సిల్వాసాలోని సావ్లిలో వైద్య కళాశాల ఏర్పాటు వల్ల దాద్రా, నగర్ హవేలి, డామన్, డయ్యూ, సమీప ప్రాంతాల్లో తృతీయ శ్రేణి ఆరోగ్య సేవలు అందుబాటులోకి వస్తాయి. ఈ రెండు కేంద్రపాలిత ప్రాంతాల్లోని గిరిజనులు, గ్రామీణ ప్రాంతాల విద్యార్థులకు దీని వల్ల లాభం చేకూరుతుంది. అందుబాటులో ఉండే వైద్యుల సంఖ్య పెరిగేందుకు, విద్యార్థులకు వైద్య విద్యా అవకాశాలు మెరుగుపడేందుకు కూడా ఇది దోహదపడుతుంది. వైద్య కళాశాల; మెడికల్ కాలేజి, పారామెడికల్ కాలేజికి హాస్టళ్లు, నివాస భవనాల నిర్మాణం కోసం రూ.210 కోట్లు కేటాయించారు.
పండిట్ మ‌ద‌న్ మోహ‌న్ మాల‌వీయ జయంతి సంద‌ర్భంగా వారికి నివాళుల‌ర్పించిన ప్ర‌ధాని

పండిట్ మ‌ద‌న్ మోహ‌న్ మాల‌వీయ జ‌యంతి సంద‌ర్భంగా ప్ర‌ధాన‌మంత్రి శ్రీ‌న‌రేంద్ర మోదీ, మ‌ద‌న్ మోహ‌న్‌మాల‌వీయ‌కు నివాళుల‌ర్పించారు. పండిట్ మ‌ద‌న్‌మోహ‌న్ మాల‌వీయ జ‌యంతి సంద‌ర్భంగా వారిని స్మ‌రించుకుంటూ ప్ర‌ధాన‌మంత్రి, “ భార‌త చ‌రిత్ర‌పై వారి ప్ర‌భావం బ‌ల‌మైన‌ది, మ‌రిచిపోలేనిది. విద్యా వ్యాప్తికి వారు చేసిన గొప్ప‌ కృషి, వారి దేశ‌భ‌క్తి స్ఫూర్తిని ప్ర‌జ‌లు ఎల్ల‌వేళలా గుర్తుపెట్టుకుంటారు” అని ప్ర‌ధాన‌మంత్రి అన్నారు.